Diane Warren

Diane Eve Warren (Van Nuys, Kalifornia, 1956ko irailaren 7a) estatubatuar egile-abeslaria eta musikagilea da. 1983 urtetik aurrera lortu zuen ospea eta handik aurrera, bere abestiak artista ugarik interpretatu dituzte edota hainbat filmetan entzun dira. Consultado en abril de 2011. Urteetan zehar bere konposizioek izan zuten arrakasta eta errekonozimenduaren ondorioz, Peter Reichardt Erresuma Batuko EMI Music diskoetxeko publizitate buru ohiak «munduko konpositorerik garrantzitsuena» izendatu zuen.

Warren bederatzi aldiz heldu da Billboard Hot 100eko gailurrera, eta beste hogeita hamabi alditan sartu da top 10ean. Billboarden historian bere zerrendetan sartu den emakume-konpositore bakarra da, zazpi kanturekin (denak artista ezberdinek interpretatuak). Ameriketako Estatu Batuetan izan duen arrakasta Erresuma Batuan izan duenaren parekoa izan da, non hirugarren emakumezko artista arrakastatsuena izan dela esan duten.Guinness: World Records 2009. Guinness World Records. 2008. p. 168.  Hauexek dira bere konposizio ezagunenetako batzuk: DeBargeren «Rhythm of the Night», Starshipen «Nothing's Gonna Stop Us Now», Cherren «If I Could Turn Back Time», Céline Dionen «Because You Loved Me», Aerosmithen «I Don't Want to Miss a Thing», LeAnn Rimesen «How Do I Live» edo Toni Braxtonen «Un-Break My Heart», besteak beste.

Oscar sarietarako hamasei izendapen jaso ditu, eta 2022 urtean ohorezko Oscar bat jaso zuen bere ibilbidearengatik. Bi Urrezko Globo sari, Grammy sari bat, Emmy sari bat eta hiru Billboard sari ere irabazi ditu. Konpositoreen Ospearen Aretoan sartu zuten, eta izar bat jaso zuen Hollywoodeko Ospearen Pasealekuan.

 Bizitza 

 Lehen urteak 
Warrenek komentatu duenez, konprenitu barik eta exotiko sentitzen zen Kaliforniako Van Nuys-en, Los Angelesetik 40 km ipar-mendebaldera dagoen herri batean, neskato judu bat bezala hazi zenean. Txikia zenean oso bihurria zen, eta Scott Simoni (NPR) esan zion nerabea zenean arazoetan sartu zela eta azkenean ihes egin zuela, baina etxera itzuli zela katuaren falta zuelako. 14 urte zituela hasi zen kantuak idazten. Geroago, «Musikak salbatu ninduen», esan zuen.

Warrenek esan zuen, era berean, kantu idazle gisa ibilbide bat jarraitzeko ametsari uko egiteko eskatu ziola amak, eta bulegari lanaren bidea jarraitzeko ere.Michael LASKOW: , en bmusic.com. Hala ere, aitak sinetsi egin zuen eta animatu egin zuen. Warrenek Because you loved me (Maite ninduzulako) abestia idatzi zion aitari, adore eman ziolako.

 Ibilbidea 
Bere lehen arrakasta Solitaire (1983) izan zen, Laura Branigan (1952-2004) abeslaria AEBko abesti arrakastatsuen zerrendetan zazpigarren postura eraman zuena.

1998an Alanna Nash ek zera esan zuen 'Good Housekeeping-n:Egia esan, pop musikaren Emily Dickinson moduko bat da. Ingalaterra Berriko XIX. mendeko olerkari handi bakartia bezala, bertso sinple baina elokuenteengatik ezaguna, Warrenek ia bere artearen inguruko bizitza darama.Warrenen abesti gehienak gai erromantikoei buruzkoak dira. Ez da inoiz ezkondu.

1998 urtean, Realsongs bere enpresak eta EMI Music Publishing nazioarteko bazkideak A Passion For Music (Musikarekiko pasioa) banatu zuten, konpositorearen lana zabaldu zuen sei CDko kutxa. EMI Music-ek Londresen duen bulegoak kutxa horren 1200 ale banatzen lagundu zuen. Konpilazioa ez zen komertzialki eskuragarri egon, eta batez ere zinema eta telebista industriara bideratuta zegoen, soinu bandetan eta bestelako jarduera komertzialetan erabili ahal izateko. Urte berean, Una noche con Diane Warren aurkeztu zuen Bluebird tabernako intimitatean (110 eserleku baino ez), kantu konpositore ospetsuen etxean.

Diane Warren Fundazioak —ASCAP Fundazioarekin eta VH1 Save The Music Fundazioarekin elkarlanean— ekimen bateratu bat sortu zuen 2000 urtean, «Musika eskoletan» izenekoa. Ekimenak partiturak eta partichela delakoak, bandarako moldaketak, folioak, liburuak eta musika metodoak eskaintzen ditu VH1 Save The Music Fundazioaren musika tresnen onuradun diren eskola bakoitzerako.

2004 urtean (eta zenbait herrialdetan 2005 urtean edo baita 2006 urtean ere), Warrenek maitasun kantak biltzen zituen disko bat plazaratu zuen, Diane Warren presents love songs izenekoa (Diane Warrenek maitasun kantak aurkezten ditu), bere maitasun kanta nabarmenenak bildu zituena, hala nola, Because you loved me, Love Will Lead You Back eta Unbreak my heart. CD osoa Johnny Mathis abeslari handiaren ahotsean eta Humberto Gaticak ekoiztuta. Abestien zerrenda zertxobait aldatzen da herrialde batean edo bestean izan.

CDan How do I liveren bertsioa dago (Trisha Yearwoodek interpretatua), ez LeAnn Rimesen pop bertsioa, ziur aski Rimesek bilduma horretan bertan abesti bat (Can’t fight the moonlight) bazuelako. Hala ere, For you I will (Monicarena) abestia, bildumaren absentzia nabarmenetako bat da. Duela gutxi, «Baladaren Erregina» deitu zioten Dianeri.

Duela gutxi, Warrenek Ashanti abeslariarekin (Grammy saria irabazi zuen artista) kolaboratu zuen estudioan, 2008 urteko ekainaren 3an argitaratu zuen The declaration (Adierazpena) disko berria ekoizten laguntzeko. Leona Lewisen bigarren diskorako abestiak idatzi zituen.

2009 urtean, Andrew Lloyd Webberrekin batera, Erresuma Batua Eurovision jaialdian sartzeko abestia idatzi zuen. It’s my time izena zuen abestiak. Jade Ewenek abestu zuen eta bosgarren postua lortu zuen, Erresuma Batuarentzat 2002. urtetik lortutako posturik onena.

2010 urtean, Diane Warrenek Avon enpresarekin batu zituen indarrak, Avon Voices (lAvonen ahotsak) ospetsurako epaile lanetan. Munduko lehen lineako lehiaketa izan zen, talentu femeninoak aurkitzeko eta gizon-emakumeentzako abestiak konposatzeko gaitasuna aurkitzeko.

Hamarkada bat geroago, 2020 urtean, Diane Warrenek bere "I'm standing with you" abestia (Jatorrizko Kantu Onenaren izendapena jaso zuen 2020 urteko Oscar sarietan) gaztelaniara egokitu zuen, "Contigo estaré " izenburua jarrita, bere ikuspegian berdintasunaren eta beren eskubideen alde borrokatzen ziren emakume txiletarren aldeko ereserkia egiteko asmoz. Konpositoreak Txileko abeslari batzuk aukeratu zituen bere bertsio berria abesteko, aukeratutako interpreteak María Colores, Simoney, María Jimena Pereyra, Yael Meyer, Karla Grunewaldt izan ziren, Ameriketako Estatu Batuetatik Diane Warrenen ahotsak lagunduta. Ekoizpen musikala Juan Cristobal Meza eta Carlo Siliottoren esku egon zen Los Angelesetik, Ameriketako Estatu Batuetatik eta Enzo Massardoren esku Txileko Atomika estudioetatik. "Contigo estaré" 2020 urteko martxoaren 8an kaleratu zen hedabide digitaletan.

2022 urteko ekainaren 22an iragarri zuten Ohorezko Oscar saria emango ziotela 13 izendapen jaso ondoren, Michael J. Fox  eta Peter Weirrekin batera.

 Sariak eta aintzatespenak 

 Oscar sariak 
UrteaKategoriaLan izendatuakEmaitzaErref.1987Jatorrizko abesti onena"Nothing's Gonna Stop Us Now" ( Mannequin)[26]
 Izendatua1997"Because You Loved Me" (Up Close & Personal)
 Izendatua1998"How Do I Live" (Con Air)
 Izendatua1999"I Don't Want to Miss a Thing" ( )
 Izendatua2000"Music of My Heart" ()
 Izendatua2001"There You'll Be"  
 Izendatua2015"Grateful"  
 Izendatua2015"Til It Happens to You"  [34]
 Izendatua2017"Stand Up for Something" (Marshall)[36]
 Izendatua2018"I'll Fight" ( RBG)
 Izendatua2019"I'm Standing with You"  
 Izendatua2020"Io sì (Seen)"  [40]
 Izendatua2021"Somehow You Do" 
 Izendatua2022Academy Honorary AwardIrabazlea  Best original song"Applause"  
 Izendatua2023"The Fire Inside"  
 Izendatua2024"The Journey"  
 Izendatua
 ASCAP 

 1990: Pop Songwriter of the Year.
 1991: Pop Songwriter of the year
 1993: Pop Songwriter of the year
 1998: Pop Songwriter of the Year (Because you loved me), For you I will (Monica), How do I live (LeAnn Rimes, Trisha Yearwood), eta Un-break my heart (Toni Braxton)
 1999: Pop Songwriter of the Year por Because you loved me (Céline Dion), How do I live (LeAnn Rimes, Trisha Yearwood), I don’t want to miss a thing (Aerosmith), etaUn-break my heart (Toni Braxton)
 2000: Country Songwriter of the Year, I don’t want to miss a thing (Mark Chesnutt) eta I’ll still love you more (Trisha Yearwood)

 Broadcast Film Critics Association sariak 

 You haven’t seen the last of me (izendatua).
 Do you feel me (izendatua).
 There you’ll be (izendatua).
 Music of my heart (irabazlea).

 Urrezko Globoak Sariak 

 The Rhythm of the night, 44.Golden Globe Awards (izendatua).
 Nothing’s gonna stop us now, 46.Golden Globe Awards (izendatua).
 Because you loved me, 54.Golden Globe Awards (izendatua).
 There you’ll be, 59.Golden Globe Awards (izendatua).
 You haven’t seen the last of me, 68.Golden Globe Awards (irabazlea).
 Seen (Io Sì), 78.Golden Globe Awards (irabazlea).

 Grammy Sariak 

 Nothing’s gonna stop us now (izendatua).
 Because you loved me, 39.Grammy Awards (irabazlea).
 How do I live (izendatua).
 I don’t want to miss a thing (izendatua).
 Reach (izendatua).
 Music of my heart (izendatua).
 There you’ll be (izendatua).
 Til It Happens to You (izendatua).

 Satellite sariak 

 You haven’t seen the last of me (irabazlea).
 Do you feel me (izendatua).
 There you’ll be (izendatua).
 I don’t want to miss a thing (irabazlea).
 Til It Happens To You (irabazlea).
 3. Seen (Io sì) (irabazlea).

 Beste sari eta ohore batzuk 

 2011: Palm Springs International Film Festival’s (PSIFF) Frederick Loewe Music Award.
 2006: Women in Film Crystal Award.
 2001: Hollywood Film Festival Outstanding Achievement in Songwriting.
 1997: 1998, 1999: Billboard Music Award Songwriter of Year.
 2008: The Hollywood Reporter and Billboard’s Inaugural Film & TV Music Career Achievement Award.
 2001: Hollywood Walk of Fame Star.
 2001: Songwriters Hall of Fame.
 2020: Capri Hollywood International Film Festival: Urteko abestia Io sì (Seen).
 2020: Hollywood Music In Media Awards: Jatorrizko abesti onena - Io sì (Seen).
 2021: Satellite Sariak: Jatorrizko abesti onena: Io Sì (Seen)

 Erreferentziak 

 Kanpo estekak 

 bbc.co.uk (entrevista para la BBC de Londres).
 hitquarters.com (entrevista de mayo de 2005).
 soundonsound.com (entrevista con Paul Tingen en la revista Sound On Sound).

Kategoria:Losangelestarrak
Kategoria:Grammy saridunak
Kategoria:Kaliforniako musikariak
Kategoria:Ameriketako Estatu Batuetako idazleak
Kategoria:Kantautoreak